बेशक, सबको पता चल जाएगा। वे सब हमारे बारे में फुसफुसा रहे होंगे।
- हाँ, नए साल की शुभकामनाएँ। - आपके आने से बेहद ख़ुशी हुई।
धन्यवाद। आपको भी नए साल की शुभकामनाएँ।
मुझसे वे बर्दाश्त नहीं हो रहे हैं। मुझसे कोई बर्दाश्त नहीं हो रहा है।
भगवान के लिए, बगीचे की ओर मत देखना।
- क्य... - चार घंटे हैं।
बारह बजने में?
उसके बाद ही हम सभी को यहाँ से जाने को कह सकेंगे।
सच में?
मैंने कहा था।
लॉर्ड और लेडी ब्रिट्लसी।
योर ग्रेस, हमें आपके आने से बेहद ख़ुशी हुई।
अपने इस सुंदर घर में पार्टी आयोजित करने के लिए धन्यवाद।
और नए साल की शुभकामनाएँ।
ख़ैर, कम से कम हम यहाँ सबसे शर्मिंदा लोग नहीं हैं।
उसके पिताजी अपनी कब्र में छटपटा रहे होंगे। एक नाजायज़ लड़की से शादी कर रहा है।
विश्वास होता है कि वह अब भी उससे शादी कर रहा है?
यह केवल प्यार हो सकता है।
या जादू-टोना।
शायद उसकी कोख़ में भी एक नाजायज़ संतान है।
मुझे जाकर अपनी दोस्तों को ढूँढना होगा।
एडिथ व्हार्टन के उपन्यास पर आधारित
द बकनीयर्स
- तुम यहाँ हो। - माफ़ करना।
मैं भूलने लग गया था कि दोस्ताना चेहरा कैसा दिखता है।
मैंने देखा कि तुम्हारा अच्छा स्वागत नहीं हो रहा था।
पक्का थोड़ा अजीब महसूस हुआ होगा।
मुझे उम्मीद थी कि समाज भी नैन को वैसे ही अपनाएगा जैसे मैंने अपनाया।
दुर्भाग्यवश सभी इतने उदार नहीं हैं।
क़िस्मतवाली नैन, कि उसे इतने बड़े दिल वाले और परोपकारी व्यक्ति से प्यार हुआ।
और जिसके पास उसके राज़ को नज़रअंदाज़ करने में सक्षम होने के साधन हैं।
मैंने उसे इसलिए नज़रअंदाज़ किया क्योंकि मुझे उससे फ़र्क नहीं पड़ता है। इसलिए नहीं कि मैं कर सकता हूँ।
बेशक। वित्तीय चिंताएँ अप्रासंगिक हैं अगर तुम्हें कभी चिंता करने की ज़रूरत ही नहीं पड़ी है।
आज शाम को जीन नहीं आई?
तो, नैन कैसी है? इन अहंकारी लोगों से छुपी हुई है?
नैन अपने दोस्तों के साथ है।
चिंतित होने के लिए धन्यवाद। पर मैं अपनी मंगेतर को तुमसे बेहतर जानता हूँ।
बेशक।
पर मैं अपर्याप्त महसूस करने के बोझ से अवगत हूँ।
एक और चीज़ जिससे तुम पूरी तरह अनभिज्ञ हो।
हैलो, देवियों और सुंदर सज्जनों।
हैलो!
हमारी आलिशान पार्टी में स्वागत है।
- सभी को नए साल की शुभकामनाएँ। - चियर्स।
वैसे, लेडी ब्रिट्लसी सच में बदल गई।
ख़ुशी इस बात की है कि वह बिल्कुल नहीं बदली है।
- कन्चीटा! - नहीं!
लड़कियों, मैं क्या कर सकती हूँ अगर पार्टी के आयोजक मेरी बातों में आ जाएँ तो?
मुझे जहाँ मिलें, वहीं ख़ुशियाँ हासिल करनी होंगी।
तुम्हें लगता है कि उन्हें इससे ज़्यादा किसी और चीज़ से नफ़रत होगी?
- इस पर चियर्स। - चियर्स।
- हाँ। - इस पर चियर्स।
मज़े कर रही हो?
मेरे साथ एक ऐसे आवारा कुत्ते जैसा बर्ताव किया जा रहा है जिसे तुमने बड़ी उदारता से अपना लिया।
अब से मैं बस अपने पिता का कलंक बनकर रहूँगी।
बिल्कुल नहीं। एक हफ़्ते में, तुम टिंटैजल की डचेस बन जाओगी
और तुम्हें वह सारी वैधता और सम्मान मिलेगा जिसकी तुम्हें इच्छा है।
नहीं, तुम्हारी वैधता और सम्मान। मैं चाहती हूँ मेरा भी अपना वजूद हो।
वैसे, सम्मान अर्जित किया जाता है।
मैंने पूरी ज़िंदगी वह आदमी बनने की बेतहाशा कोशिश की जो लोग मुझसे बनने की उम्मीद रखते हैं।
बेशक, मुझे उनके फुसफुसाने की आदत पड़ गई है।
बस हाल ही में, उनकी फुसफुसाहट...
प्रशंसा से भर गई?
माफ़ करना अगर मैंने तुम्हारे सम्मान को चोट पहुँचाई हो तो।
क्या मैंने क्रिसमस पर यह पर्याप्त स्पष्ट नहीं किया कि मैं तुमसे प्यार करता हूँ?
कि मैंने तुम्हारा बोझ साझा करने का फैसला किया है?
तो तुम मुझे यही समझते हो? एक बोझ।
तुम जानबूझकर ग़लत समझ रही हो।
तुम आभारी क्यों नहीं हो?
नैन, तुम भूल रही हो कि क्रिसमस पर जैसे ही तुमने अपने राज़ का खुलासा किया,
- मैंने तुरंत उसे नज़रअंदाज़ कर दिया। - मैं कभी भी तुम्हारा शुक्रिया अदा कैसे कर पाऊँगी?
उन्होंने घर का क्या हाल कर दिया? वह सर्कस जैसा दिख रहा है।
कन्चीटा दोबारा मेरे माता-पिता को शर्मिंदा करने में सफल रही।
जिनी?
जान, घबराने की ज़रूरत नहीं है।
मुझे नहीं लगता कि हमारा हार्दिक स्वागत होगा।
ख़ैर, हम एक-दूसरे के साथ समय बिता सकते हैं।
और मैं हमेशा तुम्हारे साथ रहूँगा। मेरा साथ होना काफ़ी होगा ना?
बेशक काफ़ी होगा।
शायद तुम अमरीकी लड़कियों में से एक हो।
मैं ही पहली अमरीकी हूँ।
क्या तुम अपनी दोस्त से कहोगी कि वह बाथरूम छोड़कर
कहीं और रोए?
उसकी वजह से बाहर भीड़ हो गई है।
धन्यवाद। माफ़ करना।
नैन, दरवाज़ा खोलो।
क्या तुम अंदर हो? नैन?
नैन?
ए।
जान।
मैं बस बेवकूफ़ सी महसूस कर रही हूँ। बेशक, वे सब मेरे बारे में ग़लत राय बनाएँगे।
और वे बस मेरे बारे में ग़लत नहीं सोच रहे हैं। वे थिओ के साथ भी यही कर रहे हैं।
पर हम ऐसा नहीं कर रहे।
तुमने बिल्कुल सही सोचा।
ठीक है, नैन, हम इस टब से तब तक नहीं निकलेंगे जब तक तुम बेहतर महसूस न करो।
मैंने हज़ारों बार तुम्हें मेरी माँ के बारे में बताने की कोशिश की।
और मैंने सोचा था कि जब क्रिसमस में सबको पता चलेगा, तो यह क़िस्सा वहीं ख़त्म होगा।
शायद हम अपने पतियों की चिंता में इतने व्यस्त हो गए थे कि एक-दूसरे से ही दूर चले गए।
हम एक-दूसरे से उतने दूर नहीं हैं।
नहीं।
नैन। नहीं, कभी नहीं। हम कभी दूर नहीं होंगे।
हे भगवान।
हम बाथरूम इस्तेमाल करने में व्यस्त हैं।
अरे, जिनी।
नैन।
वह कैसी है?
बढ़िया।
हैलो। मुझे तुम्हारी काफ़ी याद आई।
मुझे ख़ुशी है कि वे लौट आए।
तुम्हें लगता है माँ और पिताजी ने कभी हमें ऐसे गुदगुदी की होगी?
पता नहीं।
मैं कल्पना भी नहीं कर सकती।
कभी-कभी मैं यह ढोंग किया करती थी कि मिस टेस्टवैली हमारी असली माँ थीं।
वैसा करना कठिन नहीं था। वो वह सारी चीज़ें करती थीं जो एक माँ को करना चाहिए।
माँ से हमें कभी वह प्यार नहीं मिला, है ना?
शायद इसलिए हम मिस टेस्टवैली से चिपके रहते थे।
- तुम तो सबसे ज़्यादा। - यह सच नहीं...
उस समय मुझे यह सब बिल्कुल समझ नहीं आता था।
और शायद तुम भी ऐसा ही महसूस करते थे।
तुम काफ़ी जवान थे। दरअसल, बस एक छोटे लड़के थे।
वे सारी सुबहें जब तुम अपने बिस्तर में नहीं होते थे।
मुझे आकर ढूँढना तुम्हारी ज़िम्मेदारी नहीं थी, ओनोरिआ।
कोई बात नहीं।
ए।
कोई बात नहीं।
ए।
अक्सर मैं उन गर्मियों के बारे में सोचती हूँ जब हम लुकाछिपी खेला करते थे।
तुम हमेशा आसानी से पकड़े जाते थे। तुम्हें याद है?
जैसे ही तुम्हें पता चलता था कि मैं पास ही हूँ, तुम खिलखिलाने लगते थे।
पर फिर वह आई और तुमने खेलना बंद कर दिया।
कन्चीटा से मिलने तक, मैंने कभी तुम्हें हँसते हुए नहीं देखा था।
नैन।
तुमने देखा कौन आए हैं?
पिताजी, मैं बस वर्जिनिया से यही कह रहा था कि ये सारे गिद्ध बस उस बदनाम भावी-डचेस की
एक झलक देखने के लिए हड़कंप मचा रहे हैं।
हाँ, बहुत ख़ूब।
तो, बेटे, मैं चाहता हूँ कि परंपरानुसार बारह बजे के बाद तुम ही इस घर में सबसे पहला क़दम रखो।
पर रिचर्ड का क्या?
वह बस किसी लंगड़ी बत्तख या एक लड़की की तरह यहाँ-वहाँ घूम रहा है।
पर हम नहीं चाहते कि वह इस हाल में घर में पहला क़दम रखे।
पता नहीं कौन सी बदक़िस्मती हमारे गले पड़ जाए।
मैं बस बाथरूम जाकर आती हूँ।
मुझे तुम्हारी कमी खलेगी।
माफ़ करना।
- माँ। - जान, हम तुम्हें सरप्राइज़ देना चाहते थे।
मुझे लगा था कि आप अगले हफ़्ते आएँगे।
अरे, यही तो सरप्राइज़ है।
अब, नैन कहाँ है? मुझे तुम दोनों की बहुत याद आई।
माँ, मैं...
जिनी, क्या हुआ? क्या हुआ?
जिनी।
तो, सबको पता चल गया।
पर दरअसल, अंत में सब ठीक हो गया।
थिओ एक सज्जन है और वह अब भी उससे शादी करेगा।
और दरअसल, पक्का नैन अब ख़ुश होगी कि यह राज़ नहीं रहा और यह जानकर भी ख़ुश होगी
कि थिओ उसकी कितनी परवाह करता है।
तो शायद अंत में परिणाम अच्छा ही निकला।
शायद।
वैसे, जिनी, तुम्हें हमेशा से गपशप करना पसंद था।
अगर मैंने आपको शर्मिंदा किया हो, तो मुझे माफ़ कर दीजिए, माँ।
पर हमें सच में... मुझे सच में लगा कि यह ज़रूरी था...
मैं शर्मिंदा नहीं हूँ। मैं शर्मिंदगी महसूस करके थक चुकी हूँ।
मैं आपको जानबूझकर चोट नहीं पहुँचाना चाहती थी।
पर तुमने जानबूझकर अपनी बहन को चोट पहुँचाई और इससे मुझे काफ़ी दुःख पहुँचा है।
जिस जिनी को मैं जानती हूँ, वह ऐसा कभी नहीं करती। मुझे समझ नहीं आ रहा है।
अरे, नैन।
तुम्हें कितना बुरा महसूस हो रहा होगा? मुझे बेहद खेद है।
कोई बात नहीं। मेरे दोस्त मेरी देखभाल कर रहे थे।
जान।
मेरे परिवार की ग़ैर-मौजूदगी में।
तो, ड्यूक अब भी तुमसे शादी करना चाहता है, हँ?
श्री गुड गाए।
वे सभी हमारे बारे में बातें कर रहे हैं।
वैसे, हम चर्चा के लायक ही हैं।
पर, तुम ख़ुश हो?
गाए।
यह गाए थ्वार्ट है। थिओ का सबसे पुराना दोस्त।
- मेरे माता-पिता। - ज़रूरत नहीं है। नहीं, मैं इतना महत्वपूर्ण नहीं हूँ।
- मुझे आप दोनों से मिलकर ख़ुशी हुई। - हमें भी।
ख़ैर, ड्यूक का कोई भी दोस्त हमारा...
तुम्हें अब भी उस काम में मदद चाहिए?
- हाँ, ज़रूर चाहिए। धन्यवाद। - हाँ। ठीक है।
मैं आपसे जल्द ही मिलूँगी।
तो, अंत भला तो सब भला।
ट्रेसी, वह ढोंग कर रही थी। हम सभी ढोंग कर रहे हैं।
तुम्हें हमेशा पता होता है कि अच्छे नज़ारे कहाँ हैं।
उन कानाफूसी करने वालों के कारण शर्मिंदगी महसूस मत करो।
मिसेज़ सेंट जॉर्ज।
लेडी ब्रिट्लसी। कितनी शानदार पार्टी है।
धन्यवाद।
दरअसल, इस बार यह...
कर्नल, क्या आप हमारे लिए कुछ ड्रिंक ले आएँगे?
अरे, हाँ। हाँ, बेशक।
अगर ये अफ़वाहें सच हैं,
तो मैं बता दूँ कि लेस्टर के अर्ल की भी कम से कम एक नाजायज़ संतान थी।
बेशक, अर्ल ने एक दशक से ज़्यादा समय से समाज को अपना चेहरा नहीं दिखाया है।
आप कितनी साहसी है न कि इन परिस्थितियों में भी अपना चेहरा दिखा रही हैं?
मैं आप अमरीकियों की शर्मिंदा न होने की इस ख़ूबी की प्रसंशा करती हूँ।
दरअसल, मुझमें कोई शर्म ही नहीं है।
यह हुई न बात। बहुत ख़ूब।
मिसेज़ सेंट जॉर्ज। स्वागत है। आप मेरे साथ नाचना चाहेंगी?
मुझे बेहद ख़ुशी होगी।
मेरे परिवार की वजह से तुम्हें जो शर्मिंदगी सहनी पड़ी,
मुझे उसके लिए बेहद खेद है।
आपको किसी भी चीज़ के लिए माफ़ी माँगने की ज़रूरत नहीं है, मिसेज़ सेंट जॉर्ज।
और जल्द ही, आप डचेस की माँ बनेंगी,
इसलिए किसी को जवाब देने की ज़रूरत नहीं है।
पक्का आप थक गई होंगी।
किसी और की ग़लतियों का बोझ उठाना आसान नहीं होता है।
मुझे जो भी बोझ उठाने पड़ें, मुझे ख़ुद को यह याद दिलाना होगा
कि यह उसकी तुलना में कुछ नहीं है जो नैन को सहना पड़ रहा है।
उम्मीद है आप जानती हैं कि मैं आपकी बेटी से बस यूँ ही शादी नहीं कर रहा हूँ।
मैं उससे प्यार करता हूँ।
मैं अपनी दोनों बेटियों के लिए हमेशा से बस यही चाहती थी।
और ख़ुद के लिए?
आप ख़ुद के लिए क्या चाहती थीं?
लगता है हम सभी को यहाँ ऊपर आकर छुपना पसंद है।
यह निरंतर नाटक, रिचर्ड। तुमने यह अपनी पत्नी से सीखा है।
अब, चलो। उठो। चलो तैयार हो जाओ। चलो।
चलो।
माँ, मुझे आपको कुछ बताना है।
कृपया, बाद में बात कर सकते हैं? मेरा मतलब, बाहर हमारी चीज़ें भी चुराई जा रही हैं।
सालों पहले, जब आपने उन्हें नौकरी पर रखा था...
मेरा उनके साथ...
एक रिश्ता था,
मिस टेस्टवैली के साथ।
हम काफ़ी क़रीब थे।
मुझे लगा था कि हम एक-दूसरे से प्यार करते थे, पर अब मैं सोच रहा हूँ...
पर अब जब मैं उस बारे में सोच रहा हूँ, मुझे कुछ समझ नहीं आ रहा है।
और...
क्या वह इस बार पैसे माँग रही है?
आपको पता था?
तुम्हें क्या लगता है उसे पहली बार यहाँ से जाने के लिए किसने मनाया था?
पर आपने मुझसे कुछ नहीं कहा। आपने मुझसे बात नहीं की।
- मैं तुम्हारी माँ हूँ। - और मैं काफ़ी छोटा था।
रिचर्ड, सभ्य समाज में अक्सर माँएँ अपने बेटों से बात तक नहीं करती हैं।
इससे पहले कि तुम उसे प्रपोज़ वगैरह करने की बेवकूफ़ी करते,
जिससे केवल तुम्हारा नाम ही बदनाम नहीं होता, बल्कि तुम्हारे साथ-साथ तुम्हारे भाई
और बहन भी कलंकित होते, मैंने उसे यहाँ से भेज दिया था।
हाँ, जैसे उनकी ज़िंदगियाँ बेहद सुखद रही हैं।
मैं यह रोना-धोना और नहीं सुनूँगी।
कृपया, अब बहुत हुआ।
अब तुम एक वयस्क आदमी हो।
वयस्क आदमी जैसा बर्ताव करने का समय आ गया है।
अपना मुँह धो लो और नीचे आओ।
...आठ, नौ, दस।
यहाँ।
ठीक है...
मुझे कोई अंदाज़ा नहीं है।
कौन हो तुम?
अजीब बात है कि तुम मुझे नहीं जानती, जबकि मैं तुम्हारे अंग-अंग से वाक़िफ़ हूँ।
पहले, तुमने नैन की ज़िंदगी बर्बाद की
और फिर यहाँ खड़ी होकर अपने पति को दोबारा मेरा अपमान करने दिया।
- लिज़ी। - मुझे लगा था कि मुझे तुम्हारी रक्षा करनी होगी,
पर तुम भी उतनी ही बुरी हो, जितना वह है। तुम एक-दूसरे के ही लायक हो।
लिज़ी।
यहाँ हर इंसान या तो बेहद गंभीर है और आसानी से बुरा मान जाता है
या हम पर हँस रहा है।
चलो। अपना कोट उठाओ।
- हम यहाँ से जा रहे हैं। - अभी बारह भी नहीं बजे हैं।
मुझे परवाह नहीं है। मैं ये फुसफुसाहट सुनकर थक चुका हूँ
और वैसे भी लगता है सभी मुझे नज़रअंदाज़ कर रहे हैं।
- मैं यहाँ से निकलना चाहता हूँ। - पर मैं क्या चाहती हूँ?
क्या कहा?
मुझे कैसे पता होगा, पैटी?
क्या तुमने कभी मुझसे पूछा? एक बार भी?
क्या तुम्हें परवाह भी है?
कृपया, क्या हम अपने कोट ले सकते हैं?
मैं तुम्हें छोड़कर नहीं जाऊँगा।
पर ट्रेसी...
मैं तुम्हें छोड़ रही हूँ।
जान, मेरे बिना, तुम्हारे पास कुछ नहीं होगा।
यह सच नहीं है। अब नहीं।
तुमने सुना नहीं? मेरी बेटी एक ड्यूक से शादी कर रही है।
मैं एक डचेस की माँ बनूँगी
और मेरे पास वह क्षमता होगी जो पैसों से कभी खरीदी नहीं जा सकती।
तुम्हें तलाक़ देने की क्षमता।
ठीक है, पैटी...
देखो, इस बेहद लंबे सफ़र के बाद, हम दोनों बेहद थक चुके हैं।
हमने काफ़ी शैम्पेन पी ली है और अब हम यह सब कानाफूसी सुन चुके हैं।
इसलिए, कृपया, चलो...
चलो थोड़ा सो लें और हम कल इस पर चर्चा कर सकते हैं।
और चर्चा नहीं होगी।
और न ही अब मैं तुम्हारे चुटकुलों पर हँसने का ढोंग करूँगी
और जब भी तुम किसी जवान और सुंदर लड़की से आकर्षित होते हो, न ही उसे नज़रअंदाज़ करूँगी।
मैं हमेशा से इससे ज़्यादा की हक़दार रही हूँ।
पर मैंने हमेशा अपनी बेटियों को प्राथमिकता दी।
और चाहे तुमने मुझे कितना ही तुच्छ महसूस करवाया हो,
मैंने सुनिश्चित किया कि वे सबसे ज़्यादा महत्वपूर्ण महसूस करें।
और अब वे मेरा समर्थन कर रही हैं...
जो तुम करने में कभी सक्षम नहीं थे।
और मैं यह साफ़ कह रही हूँ
कि नैन की शादी के बाद न्यूयॉर्क लौटने पर, मैं तुम्हें तलाक़ दे दूँगी।
मैं पहली बार इंग्लैंड में नए साल का जश्न मना रही हूँ।
बारह बजने वाले हैं। तुम्हें अपने मंगेतर को ढूँढना चाहिए।
मैंने इसलिए सगाई की ताकि मैं जो हूँ वही बनी रह सकूँ।
तो फिर तुम वही हो, झूठी और निराश करने वाली।
मैं भूल गई थी कि लोगों को तुच्छ महसूस करवाना तुम्हारी पसंदीदा आदत है।
तुमसे मिलने से पहले, मैं ठीक थी।
मैंने कभी नहीं सोचा था कि मैं भी किसी के लिए ख़ास हो सकती हूँ।
मैंने कभी अपने माता-पिता से झूठ नहीं कहा कि शायद किसी को मुझसे प्यार होगा।
मुझे मेरी हदें पता थीं। और मैंने यह स्वीकार कर लिया था।
पर फिर तुम आई...
और तुमने मुझे इतना ख़ास महसूस...
मैं तुमसे नफ़रत करती हूँ कि तुमने मुझे यह महसूस करवाया कि कोई मुझसे प्यार कर सकता है।
मुझे तुम्हारी चिंता हो रही थी, पर लगता है तुम्हारा मिज़ाज़ ठीक हो गया है।
- हम बस ऊपर... - छत से नज़ारा देख रहे थे।
तुमने वह देखा है?
नहीं।
वह बेहद सुंदर है।
बेशक होगा।
तीन मिनट बचे हैं। जल्दी करो।
घंटी बजने से पहले अपने कोट ले लो ताकि बाद में धक्का-मुक्की न हो।
- चलें? - तुम चलो।
मुझे कुछ याद आ गया जिसके बारे में मुझे अपने बेस्ट मैन से बात करनी होगी।
तो, यह शादी...
वैसे, बेशक इसका संबंध मेरी शादी से है।
ख़ास तौर से मेरी भावी पत्नी और उससे दूर रहने की तुम्हारी असमर्थता से है।
नैन और मैं दोस्त हैं।
वैसे, तुम और मैं काफ़ी अरसे से दोस्त हैं
और तुमने कभी मेरे लिए प्यार जताते हुए टेलीग्राम नहीं भेजा।
तुम्हें इतने समय से पता था और तुमने मुझसे कुछ नहीं कहा?
सही कहा।
मैं ही ख़लनायक हूँ,
वह आदमी नहीं जिसने अपने सबसे अच्छे दोस्त की मंगेतर को प्रेम पत्र भेजा।
ख़ैर, वह किसी काम नहीं आया। उसने मुझे चुना।
सच में?
सभी तैयार हो जाओ!
- दस, नौ... - दस, नौ...
आठ, सात...
छह, पाँच...
चार, तीन...
दो, एक।
नए साल की शुभकामनाएँ!
स्वागत है।
उससे दूर रहो!
नए साल की शुभकामनाएँ।
- शुरुआत इसने की थी। - तुम मुझ पर खाना फेंक रहे थे।
क्या हम पाँच साल के बच्चे हैं? क्या हो रहा है?
मैंने तुम्हें जो टेलीग्राम भेजा था, वह खोया नहीं था।
इसने वह पढ़ लिया था और उसे तुमसे छुपाकर रखा।
मुझे लगा वह मेरे लिए था,
जो मेरे सबसे पुराने दोस्त ने भेजा था।
मुझे एहसास नहीं हुआ कि वह इतना व्यक्तिगत होगा।
पर तुमने वह मुझे क्यों नहीं दिया?
उसमें क्या लिखा था?
- मुझे नहीं लगता कि हमें... - उसे बताओ।
तुम चाहते हो मैं बताऊँ?
और कोई राज़ नहीं। तुम्हें उसे ज़रूर बताना चाहिए।
- दरअसल, मुझे याद ही... - उसे बताओ!
शायद यह कुछ ऐसा था...
"मेरी प्यारी नैन..."
"मेरी प्यारी नैन।
पिछले साल से, मैंने दुःख के बारे में काफ़ी कुछ सीखा,
पर हाल ही में, मैं समझा नहीं सकता कि क्यों मुझे...
मुझे तुम्हें खोने का इतना ज़्यादा दुःख हो रहा है जबकि मुझे तुम्हें खोने का हक़ ही नहीं था।
सोचता हूँ कहीं इसलिए तो नहीं क्योंकि इसका विपरीत ही सच है।
कि मेरा एक हिस्सा...
मेरा एक हिस्सा..."
-"हमेशा से।" -"...हमेशा से तुम्हारा ही रहा है।"
इससे शायद मेरा मतलब यह था कि मेरा दिल तुम्हारा है।
बोलते रहो।
"और अब, मेरी अपनी..."
"और अब, मेरी अपनी कायरता के कारण, मैं हमेशा अधूरा ही रहूँगा।
हम इतने क़रीब थे, नैन। है न?
पर मैं इस डर में नहीं जी सकता कि तुम यह सोचो
कि रनीमीड में मैं तुम्हारी वजह से भाग गया था।
मैं कमज़ोर पड़ गया हूँ। और मैं उलझन में हूँ, पर, नैन, मेरा प्यार न कमज़ोर, न उसमें कोई उलझन है।
पर जो घर को बचाने की मेरे पिताजी की
बचकानी योजना के रूप में शुरू हुआ, वह हमारे मिलते ही अपराधबोध की एक जटिल उलझन बन गया।
क्योंकि नैन, तुम्हारे प्रति मेरी भावनाएँ झूठी नहीं हैं।
तुमने मुझे मोह लिया था।
इससे फ़र्क पड़ता है कि तुम्हारी माँ की शादी तुम्हारे पिता से नहीं हुई थी...
लेकिन सिर्फ़ इसलिए क्योंकि तुम्हारा वजूद उसी से है।
और तुम पूरी तरह से उत्तम हो।
हमेशा के लिए तुम्हारा, यह जानते हुए भी कि तुम कभी मेरी नहीं हो सकती...
गाए।"
तुमने यह सब न्यूयॉर्क में पढ़ लिया था?
- तुम पहले ही मुझसे शादी करने का फैसला कर चुकी थी... - तुम्हें पता था? मेरी माँ के बारे में?
और तुमने कुछ नहीं कहा?
हाँ, मैं... नैन।
रिचर्ड की बात है।
- कहाँ चलना है, मैडम? - क्या?
- आपको कहाँ जाना है? - बस यहाँ से निकलोगे?
नैन। रुको।
- नैन। - तुमने मुझे बताया क्यों नहीं कि तुम्हें पता है?
मैंने तुमसे कहा था, मैंने सबसे कहा था कि मुझे फ़र्क नहीं पड़ता कि तुम इस दुनिया में कैसे आई।
- क्योंकि मुझे तुमसे प्यार हुआ था... - पर मुझे इससे फ़र्क पड़ता है।
तुमने सोचा नहीं कि अगर मैं तुमसे बात कर पाती...
मुझे डर था कि तुम्हें पता चला तो क्या होगा। मैं बस इस बारे में ही सोचती रहती थी।
और तुम्हें पहले से पता था।
मुझे लगा कि वह तुम्हारे प्रति मेरी उदारता थी।
क्या यह हमारे रिश्ते का सार नहीं है?
क्या अब मुझे उदारता दिखाने की भी माफ़ी माँगनी होगी?
यह उदारता नहीं है। यह चुप्पी है। यह पूरा देश चुप रहना पसंद करता है।
तुम कोई उदार ड्यूक नहीं हो जिसने पता चलते ही मुझे माफ़ कर दिया।
तुम एक राज़ रखने वाले ड्यूक हो जो महीनों तक जानबूझकर चुपचाप रहा,
जिसने कभी यह नहीं सोचा कि खुलकर बोलने से सच में मदद होगी।
तो अब तुम मुझे राज़ रखने के लिए दोष दे रही हो।
- मैं तुम्हें दोष नहीं दे रही, मैं बस... - मुझे कुछ भी बोलने का हक़ नहीं था।
मुझे क्या करना चाहिए था? पूछना चाहिए था? तुम्हें शर्मिंदा करना चाहिए था? या तुम्हारी निजता का ध्यान रखना चाहिए था?
केवल तुम्हें ही इसे राज़ रखने या किसी दिन मेरे साथ साझा करने का हक़ था।
मैं पूरी दुनिया से कह चुका हूँ कि मैं तुमसे बेशर्त प्यार करता हूँ...
पर मैं किसी ऐसी लड़की के लिए नहीं लड़ूँगा, जो कहीं न कहीं,
मुझसे उतना ही प्यार न करती हो।
उस टेलीग्राम में जो लिखा था, तुम दरअसल उसके
किस हिस्से पर प्रतिक्रिया दे रही हो?
क्या तुम उससे प्यार करती हो?
यह गाए के बारे में नहीं है।
दरअसल, यह तुम्हारे बारे में भी नहीं है। यह मेरे बारे में है।
क्या सब तुम्हारे बारे में नहीं है?
डिक? तुम क्या कर रहे हो?
मैं बचपन में यहीं आया करता था।
जब मैं अकेलापन महसूस करता या गुस्से में होता था। अक्सर यहाँ आता था।
मुझे तुम्हें यहाँ कभी नहीं लाना चाहिए था। उन्हें कभी तुम्हारे क़रीब नहीं आने देना चाहिए था।
किन्हें?
मेरे माता-पिता को।
वे अपनी चुप्पी से तुम्हारा दम घोंटते हैं।
हमेशा से यही होता आया है।
और शायद उस समय...
मुझे बस... मुझे बस थोड़ा प्यार चाहिए था।
मुझे अपने परिवार के लिए बेहद खेद है।
कोई बात नहीं। अब मैं तुम्हारा परिवार हूँ। मैं हमेशा तुम्हारे साथ रहूँगी।
- नैन, मैं... - तुमने वह दिल से कहा था?
तुमने वह दिल से कहा था जो तुमने टेलीग्राम में लिखा था?
हर शब्द।
उस समय दिल से कहा था।
और अब?
तुमने थिओ को चुना।
यह मेरे सवाल का जवाब नहीं है।
मैं आगे बढ़ गया। मुझे बढ़ना ही था।
मैंने जीन को शादी का प्रस्ताव दिया।
शायद हम एक-दूसरे से प्यार करना सीख सकते हैं।
अब हमें एक-दूसरे को इससे आज़ाद करना होगा।
अब मैं जा रहा हूँ।
जिनी?
तुम कहाँ हो, जिनी? जिनी?
तुमने जिनी को देखा?
घंटियाँ बजने के बाद से नहीं देखा।
तुम यहाँ हो। तुम बाहर क्या कर रही थी?
आतिशबाज़ी देख रही थी।
और वह कैसी थी?
बहुत दूर थी।
तुमने यह आख़िरी बार कब किया था?
तुम्हें अपने चेहरे पर माँस मलते हुए कब देखा था?
लड़ाई कब की थी।
हे भगवान। आख़िरी बार...
हेनरी बर्टन से लड़ाई की थी।
- हेनरी बर्टन। - हेनरी बर्टन।
मुझे अब भी लगता है कि मैं उसे अकेले हरा सकता था।
बेशक।
पर वह 12 साल की उम्र के हिसाब से काफ़ी बड़ा था।
वह विशालकाय था।
- लगभग छह फ़ुट का था। - कम से कम, सात फ़ुट का था।
छह फ़ुट का होता, तो मैं निपट सकता था।
तुमने हमेशा से मेरी देखभाल की।
और मैंने वह टेलीग्राम भेजकर बहुत बड़ी ग़लती की।
बहुत बड़ी ग़लती की और... मैं काफ़ी नशे में था।
मुझे तुम्हें ख़ुद बताना चाहिए था, पर मैंने नहीं बताया।
मुझे माफ़ कर दो।
अलविदा।
योर ग्रेस।
नैन का अच्छे से ख़याल रखना।
उप-शीर्षक अनुवादक : मून कलिता